CELEX: 62015TN0285
Language: fi
Date: 2015-05-29 00:00:00
Title: Asia T-285/15: Kanne 29.5.2015 – Syria Steel ja Al Buroj Trading v. neuvosto

14.9.2015   
            
            
               FI
            
            
               Euroopan unionin virallinen lehti
            
            
               C 302/56
            
         Kanne 29.5.2015 – Syria Steel ja Al Buroj Trading v. neuvosto
   (Asia T-285/15)
   (2015/C 302/72)
   Oikeudenkäyntikieli: englanti
   
      Asianosaiset
   
   
      Kantajat: Syria Steel SA (Homs, Syyria) ja Al Buroj Trading (Damaskos, Syyria) (edustajat: solicitor V. Davies ja T. Eicke, QC)
   
      Vastaaja: Euroopan unionin neuvosto
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               kumoamaan Syyriaan kohdistettavista rajoittavista toimenpiteistä 31.5.2013 annetun neuvoston päätöksen 2013/255/YUTP (EUVL L 147, s. 14), sellaisena kuin se on muutettuna, ja/tai Syyriaan kohdistettavista rajoittavista toimenpiteistä annetun päätöksen 2013/255/YUTP täytäntöönpanosta 6.3.2015 annetun neuvoston täytäntöönpanopäätöksen (YUTP) 2015/383 (EUVL L 64, s. 41) siltä osin kuin ne koskevat kantajia
            
         
               —
            
            
               kumoamaan Syyrian tilanteen johdosta määrättävistä rajoittavista toimenpiteistä ja asetuksen (EU) N:o 442/2011 kumoamisesta 18.1.2012 annetun neuvoston asetuksen (EU) N:o 36/2012 (EUVL L 16, s. 1), sellaisena kuin se on muutettuna, ja/tai Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta 6.3.2015 annetun neuvoston täytäntöönpanoasetuksen (EU) 2015/375 (EUVL L 64, s. 10) siltä osin kuin ne koskevat kantajia
            
         
               —
            
            
               velvoittamaan Euroopan unionin suorittamaan kantajille korvauksen
            
         
               —
            
            
               velvoittamaan neuvoston korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantajat vetoavat kahteen kanneperusteeseen.
   
               1)
            
            
               Ensimmäisellä kanneperusteella väitetään, että kantajiin kohdistuvilta rajoittavilta toimenpiteiltä puuttuu oikeusperusta, ja/tai vedotaan ilmeiseen arviointivirheeseen siitä syystä, ettei kantajien ja sellaisten henkilöiden ja yhteisöjen, joihin unionin rajoittavat toimenpiteet pyritään kohdistamaan eli Syyrian hallinnolta etua saavat tai sitä kannattavat henkilöt ja yhteisöt, välillä ole rationaalista yhteyttä.
            
         
               2)
            
            
               Toisella kanneperusteella väitetään, että riidanalaisilla neuvoston päätöksillä ja asetuksilla loukataan kantajien Euroopan perusoikeuskirjassa ja/tai Euroopan ihmisoikeussopimuksessa suojattuja perusoikeuksia, mukaan lukien kantajien oikeus hyvään hallintoon, niiden puolustautumisoikeudet, perusteluvelvollisuus ja syyttömyysolettama, oikeus tehokkaaseen oikeussuojaan ja oikeudenmukaiseen oikeudenkäyntiin, oikeus elinkeinonharjoittamiseen sekä omistusoikeus.